โครงสร้างการถือหุ้นในกลุ่มบริษัท ณ 31 ธันวาคม 2544

[]

VC นายวันชัย จิราธิวัฒน์ Icon Foods บริษัท ไอคอน ฟู้ดส์ จำกัด

GF บริษัทเงินทุนหลักทรัพย์ จี เอฟ จำกัด (มหาชน) PPO FARM บริษัท พีพีโอ ฟาร์ม จำกัด

TSD บริษัท ศูนย์รับฝากหลักทรัพย์ (ประเทศไทย) จำกัด ADF บริษัท เอบิโก้ แดรี่ ฟาร์ม จำกัด

CDI บริษัท ซีดีไอ จำกัด A-LAND บริษัท เอบิโก้ แลนด์ จำกัด

PUBLIC ผู้ถือหุ้นรายย่อย

ABICO บริษัท เอบิโก้ โฮลดิ้งส์ จำกัด (มหาชน)

Malee Samparn PCL บริษัท มาลีสามพราน จำกัด (มหาชน)

Malee Supply บริษัท มาลีซัพพลาย จำกัด

Malee Enterprise บริษัท มาลีเอ็นเตอร์ไพรซ จำกัด

1. ธุรกิจฟาร์มโคนม

1.1 ลักษณะของผลิตภัณฑ์

  ผลิตภัณฑ์ของบริษัทฯ คือน้ำนมดิบจากแม่โค ซึ่งสามารถนำไปใช้เป็นวัตถุดิบในหลายอุตสาหกรรม
  เช่นอุตสาห-กรรมนมพร้อมดื่ม อุตสาหกรรมไอศกรีม เนย โยเกิต ขนมปัง เป็นต้น

1.2 การผลิต

(1) กำลังการผลิต

  ปัจจัยที่เป็นตัวกำหนดกำลังการผลิตของฟาร์มคือ จำนวนแม่โคนม
  และปริมาณน้ำนมที่ผลิตได้ต่อตัวต่อปี ซึ่งจะขึ้นอยู่กับพันธุ์การคัดสายเลือด (ปรับปรุงพันธุ์) อากาศ
  ฤดูกาล ปริมาณและคุณภาพอาหาร การจัดการ ฯลฯ
  ซึ่งพบว่าโคนมพันธุ์โฮลสไตล์ฟรีเชี่ยนที่เลี้ยงในต่างประเทศสามารถให้ผลผลิตได้ 6,000-12,000
  กก./ตัว/ปี (เฉลี่ย 20-40 กก./ตัว/วัน) แต่มาโตอยู่ในสภาพภูมิอากาศในประเทศไทย
  มีผลให้ผลผลิตที่ได้ลดลงบ้าง อย่างไรก็ตามสามารถประมาณกำลังการผลิตได้ดังนี้

  ---------------------------------- ------------ ------------ ------------
                                     ปี 2542       ปี 2543       ปี 2544

  จำนวนโครีดนม (ตัว)                   208          197          134

  กำลังการผลิต (กก./ตัว/ปี)              2,708        2,117        2,338

  กำลังการผลิต (ตัน/ปี)                  563          417          313
  ---------------------------------- ------------ ------------ ------------

  ข้อมูล ณ 31 ธันวาคม 2544

(2) วัตถุดิบ

วัตถุดิบหลักของฟาร์มคือ อาหารข้น และอาหารหยาบ

- อาหารข้น คือ อาหารที่มีธาตุอาหารสูง ได้แก่ เมล็ดฝ้าย เมล็ดนุ่น เมล็ดถั่ว ข้าวโพด มันเส้น
ฯลฯ

  - อาหารหยาบ คือ อาหารที่มีธาตุอาหารต่ำ
  แต่มีเส้นใยที่มีความจำเป็นในการกระตุ้นกระเพาะอาหารของโคให้ย่อยอาหารได้ ได้แก่
  ลำต้นข้าวโพด หญ้าพันธุ์ต่าง ๆ ฟางข้าว ฯลฯ

การจัดซื้อวัตถุดิบ แบ่งออกได้ดังนี้

1.  อาหารข้นสำเร็จรูป ซื้อโดยตรงจากโรงงานอาหารสัตว์เช่นบริษัท อุตสาหกรรมอาหารสัตว์ไทย
    จำกัด

2.  อาหารข้นไม่สำเร็จรูป เช่นเมล็ดฝ้าย เมล็ดนุ่น
    ซื้อจากพ่อค้าคนกลางทั้งในกรุงเทพและต่างจังหวัด

3.  อาหารหยาบ ซื้อโดยตรงจากชาวบ้าน บริษัทฯ จะซื้ออาหารหยาบคือลำต้นข้าวโพด
    ฟางหญ้าในรัศมี 400 กม. จากฟาร์ม

  สำหรับสัดส่วนของอาหารขึ้นอยู่กับราคาของอาหารในแต่ละช่วง
  ซึ่งสามารถสลับเปลี่ยนทดแทนเพื่อให้ได้สารอาหารครบตามกำหนด

(3) ขั้นตอนการผลิต

  - โคตั้งท้องใช้เวลา 9 เดือน เมื่อคลอดลูกจึงจะรีดนมได้ ซึ่งพันธุ์โฮลสไตล์ฟรีเชี่ยน
  สามารถรีดนมได้นาน 305 วันต่อการคลอดแต่ละครั้ง หรือรีดไปเรื่อย ๆ จนกว่าจะหยุดให้นม
  หรือรีดจนถึงก่อนคลอดลูกครั้งใหม่ 60 วัน ซึ่งเป็นช่วงท้องแก่

  - ภายหลังโคคลอดลูกได้ 45 วัน จะเริ่มเป็นสัดใหม่ และพร้อมที่จะผสมพันธุ์
  ซึ่งจะต้องจัดการผสมพันธุ์ให้ติดภายใน 90 วัน หลังการคลอด
  เพื่อจะทำให้สามารถรีดนมได้อย่างมีประสิทธิภาพ โดยที่โคนมตัวหนึ่ง ๆ จะสามารถให้ลูกได้ถึง 7
  ท้อง อยู่ที่การจัดการของแต่ละฟาร์ม

  - โดยปกติลูกโคที่ได้จากการคลอดจะเป็นตัวผู้และตัวเมียอย่างละครึ่ง ซึ่งแต่ละท้องจะให้ลูกโคได้
  1 ตัว หรือบางครั้งอาจจะให้ลูกแฝด
  สำหรับลูกโคนี้จะขึ้นกับนโยบายและการจัดการฟาร์มของแต่ละฟาร์มว่าจะทำอย่างไรระหว่างการเลี้ยงต่อเพื่อขยายฝูง
  หรือการขายออกเพื่อรักษาขนาดของฝูง

  - น้ำนมที่รีดได้จะนำไปลดอุณหภูมิให้เหลือไม่เกิน 2 องศาเซลเซียส ก่อนส่งขายต่อไป

การดำเนินการต่อแม่โคที่หมดสภาพและลูกโคที่เกิด จะดำเนินการดังนี้

  - แม่โคหมดสภาพ จะทำการขายเข้าโรงฆ่าสัตว์

  - ลูกโคตัวผู้ จะขายออก และบางส่วนจะเลี้ยงไว้เป็นพ่อพันธุ์

- ลูกโคตัวเมีย จะเลี้ยงไว้ และบางส่วนจะขายออก

  เนื่องจากปัจจุบันฝูงโคนมที่บริษัทฯมีอยู่เพียงพอที่จะดำเนินธุรกิจต่อไป โดยไม่ต้องขยายฝูงโคนม
  รวมทั้งอัตรากำลังคนที่มีอยู่ก็ไม่ต้องรับเพิ่ม สำหรับเทคโนโลยีสมัยใหม่ที่จะมาทดแทน
  คือการโคลนนิ่ง ซึ่งยังไม่สามารถสรุปผลได้ในระยะเวลาช่วงปัจจุบัน และบริษัทฯ
  ไม่มีสัญญาการรับความช่วยเหลือด้านเทคนิคกับบุคคลอื่นใด

[]

(4) ผลกระทบต่อสิ่งแวดล้อม

  เนื่องจากธุรกิจของบริษัทฯ เป็นธุรกิจเกษตรกรรม(การเลี้ยงโคนม)
  จึงไม่มีผลกระทบต่อสิ่งแวดล้อมแต่ประการใด
  เนื่องจากปัจจุบันการกำหนดบริเวณที่เลี้ยงอยู่เฉพาะในพื้นที่ของบริษัทฯเท่านั้น
  และไม่มีชุมชนข้างเคียง

1.3 การตลาด

(1) กลยุทธ์ทางการตลาด

  บริษัทฯ ทำการขายเฉพาะน้ำนมดิบ ซึ่งเป็นสินค้าขั้นพื้นฐานเท่านั้น
  แต่บริษัทก็ได้มีการพัฒนาผลิตภัณฑ์โดยมุ่งเน้นเฉพาะการพัฒนากรรมวิธีการผลิต
  และการเก็บรักษาให้ได้น้ำนมดิบที่มีคุณภาพดีขึ้นกว่าเกณฑ์มาตรฐานอยู่ตลอดเวลา

(2) การจำหน่ายและช่องทางการจำหน่าย

  ผลิตภัณฑ์ที่บริษัทผลิตและจำหน่ายคือน้ำนมดิบ ซึ่งเป็นผลิตภัณฑ์ที่อยู่ในความต้องการของตลาด
  เนื่องจากความต้องการน้ำนมดิบยังมีมากกว่าปริมาณน้ำนมดิบที่ผลิตได้
  โดยบริษัทได้จำหน่ายน้ำนมดิบที่ผลิตได้ส่วนใหญ่ให้กับ บริษัท นมโชคชัย จำกัด (CML)
  และบางส่วนจำหน่ายให้แก่ ผู้ซื้อในพื้นที่

การจำหน่ายน้ำนมดิบที่ผลิตได้ จำหน่ายให้แก่บริษัท นมโชคชัย จำกัด ทั้งหมด
ซึ่งมียอดขายรวมย้อนหลัง 3 ปี เป็นดังนี้

  -------- ---------- -------- -- -------- ---------- -------- -- -------- ---------- -------- --
           2542                            2543                            2544                

           ล้านบาท     %           ล้านบาท              %           ล้านบาท              %        

  ยอดขาย * 6.93       100.00      10.50               100.00      1.31                100.00   
  -------- ---------- -------- -- -------- ---------- -------- -- -------- ---------- -------- --

* หมายเหตุ : ธุรกิจฟาร์มหยุดจำหน่ายน้ำนมดิบให้บริษัท นมโชคชัย จำกัด ตั้งแต่เดือนมีนาคม
2544

ไม่มีการขายให้ลูกค้ารายใดมากกว่า 30% ของยอดขาย 3 ปีติดต่อกัน

1.4 โครงการดำเนินงานในอนาคต

ผลการดำเนินงานของบริษัทในระยะ 3 ปีที่ผ่านมา ประสบผลขาดทุนอย่างต่อเนื่อง
เนื่องจากในช่วงนี้ เป็นระยะเริ่มต้นของธุรกิจ จึงยังมีนโยบายในการดำเนินงานไม่แน่นอน
และมีการปรับเปลี่ยนตลอดเวลา ทำให้บริษัทฯมีค่าใช้จ่าย ในการดำเนินงานสูง
และด้วยผลประกอบการที่ขาดทุนของบริษัทฯ ส่งผลกระทบต่อผลการดำเนินงานรวมของกลุ่มบริษัทแม่
ดังนั้นจึงมีนโยบายจะจำหน่ายธุรกิจนี้ออกไปให้แก่บุคคลอื่น
ซึ่งจะทำให้ผลการดำเนินงานรวมของบริษัทฯดีขึ้นในอนาคต

2. ธุรกิจนมพร้อมดื่ม

2.1 ลักษณะของผลิตภัณฑ์

ผลิตภัณฑ์ ได้แก่ นมพร้อมดื่มยูเอชที นมพร้อมดื่มพาสเจอร์ไรซ์ และนมเปรี้ยวพร้อมดื่มพาสเจอร์ไรซ์

2.  ลักษณะลูกค้า

    ธุรกิจผลิตและจำหน่ายนมพร้อมดื่มของบริษัทฯ ปัจจุบันได้รับจ้างผลิตให้แก่
    บริษัทในกลุ่มธุรกิจอาหารและ

    เครื่องดื่มรายใหญ่ของโลก แต่เพียงรายเดียว

    2.3 การผลิต

(1) กำลังการผลิต

    กำลังการผลิตนมพร้อมดื่มยูเอชที นมพร้อมดื่มพาสเจอร์ไรซ์
    และนมเปรี้ยวพร้อมดื่มพาสเจอร์ไรซ์

+----------------------------------------+-----------------------------+
|                                        | ปี 2544 (15 มีค.-ธค.44)       |
+----------------------------------------+-----------------------------+
| กำลังการผลิตเต็มที่ (ตัน/ปี) (2 กะ)           |                             |
+----------------------------------------+-----------------------------+
| นมยูเอชที                                | 45,000                      |
+----------------------------------------+-----------------------------+
| นมพาสเจอร์ไรซ์                           | 12,500                      |
+----------------------------------------+-----------------------------+
| นมเปรี้ยวพร้อมดื่มพาสเจอร์ไรซ์                | 4,000                       |
+----------------------------------------+-----------------------------+
| ปริมาณการผลิตจริง(ตัน/ปี)(2 กะ)             |                             |
+----------------------------------------+-----------------------------+
| นมยูเอชที *                              | 18,915                      |
|                                        |                             |
| นมพาสเจอร์ไรซ์                           | 5,960                       |
+----------------------------------------+-----------------------------+
| นมเปรี้ยวพร้อมดื่มพาสเจอร์ไรซ์                | 1,905                       |
+----------------------------------------+-----------------------------+
| ร้อยละของกำลังการผลิต                     |                             |
+----------------------------------------+-----------------------------+
| นมยูเอชที                                | 42                          |
|                                        |                             |
| นมพาสเจอร์ไรซ์                           | 48                          |
+----------------------------------------+-----------------------------+
| นมเปรี้ยวพร้อมดื่มพาสเจอร์ไรซ์                | 48                          |
+----------------------------------------+-----------------------------+

จำนวนกะที่สามารถผลิตได้วันละ 2 กะ กะละ 8 ชั่วโมง ขึ้นอยู่กับจำนวนผลผลิตของน้ำนมดิบ

หมายเหตุ * บริษัทฯได้เริ่มดำเนินธุรกิจผลิตและจำหน่ายนมพร้อมดื่ม เมื่อวันที่ 15 มีนาคม 2544

(2) วัตถุดิบ

  วัตถุดิบที่ใช้ในการผลิตที่สำคัญ ได้แก่ น้ำนมดิบ หัวนมผง ผงโก้โก้ หางนมผง น้ำมันเนย
  น้ำตาลทราย และภาชนะบรรจุ สำหรับการซื้อน้ำนมดิบซึ่งเป็นวัตถุดิบที่ใช้มากที่สุดในการผลิต
  บริษัทฯ ได้จัดซื้อส่วนใหญ่จาก กลุ่มเกษตรลำพญากลาง, สหกรณ์โคนมมวกเหล็ก,
  สหกรณ์โคนมพัฒนานิคมและสหกรณ์โคนมบางสะพาน ในสัดส่วนประมาณร้อยละ 60, 20, 15 และ
  5 ตามลำดับ

(3) ขั้นตอนการผลิต

  นมพาสเจอร์ไรซ์เป็นผลิตภัณฑ์ที่ต้องเก็บรักษาไว้ในที่อุณหภูมิต่ำ อายุในการเก็บรักษาสั้นคือประมาณ
  7 วัน นับตั้งแต่วันผลิต สำหรับนมยูเอชทีเป็นผลิตภัณฑ์ที่สามารถเก็บรักษาไว้ได้นาน คือประมาณ 6
  เดือน และเก็บรักษาไว้ในอุณหภูมิปกติได้

  น้ำนมดิบจากฟาร์มก่อนจะส่งเข้ากระบวนการผลิตจะได้รับการควบคุมอุณหภูมิให้อยู่ในระดับต่ำกว่า
  8 องศาเซลเซียส เพื่อให้น้ำนมยังรักษาคุณภาพและความสดใหม่อยู่
  เมื่อทางโรงงานได้รับน้ำนมดิบก็จะนำเข้าถังเก็บขนาดใหญ่ผ่านทางท่อสูบจ่ายน้ำนม
  ซึ่งกระบวนการทั้งหมดจะไม่สัมผัสคนหรือบรรยากาศภายนอก
  เพื่อให้ได้น้ำนมที่สะอาดมีมาตรฐานสำหรับทุกขั้นตอนของกระบวนการผลิต
  ตั้งแต่การรับวัตถุดิบจนถึงการผลิตออกมาเป็นสินค้าสำเร็จรูป จะมีการตรวจสอบคุณภาพอยู่เสมอ

  ปัจจุบันเครื่องจักรของโรงงานที่มีอยู่และบุคลากร
  ยังเพียงพอในการรองรับยอดขายของธุรกิจนมพร้อมดื่มได้
  โดยไม่จำเป็นต้องขยายกำลังการผลิตและบุคลากรแต่อย่างใด
  และเทคโนโลยีในการผลิตนมยังสามารถใช้เทคโนโลยีเดิมได้ซึ่งส่วนใหญ่ทั่วโลกก็ยังคงใช้วิธีการผลิตดังกล่าว

บริษัท นมโชคชัย จำกัด ไม่มีสัญญาให้ความช่วยเหลือด้านเทคนิคกับผู้ประกอบการอื่นใดทั้งสิ้น

[] ขั้นตอนการผลิตนมพาสเจอร์ไรซ์ ขั้นตอนการผลิตนมยูเอชที

(4) ผลกระทบต่อสิ่งแวดล้อม

  การผลิต ซึ่งจะมีน้ำเสียจากขบวนการผลิต บริษัทฯมีบ่อบำบัดน้ำเสียอยู่ 2 บ่อ
  ซึ่งสามารถรองรับน้ำเสียจากขบวนการผลิตได้ทั้งหมด มีการตรวจเช็คค่า BOD (Biological
  Oxygen Demand) ไม่ต่ำกว่าปีละ 2 ครั้ง โดยส่งตรวจสอบที่สถาบันส่งเสริมเทคโนโลยี
  ไทย-ญี่ปุ่น

  ทางราชการมีการตรวจสอบโรงงานปีละครั้ง โดยกรมโรงงานอุตสาหกรรม
  ซึ่งบริษัทฯไม่มีประวัติการทำความผิดระเบียบแต่อย่างใด

2.4 โครงการดำเนินงานในอนาคต

ภาวะตลาดนมพร้อมดื่ม คาดว่าจะสามารถขยายตัวเพิ่มขึ้นได้ จากปัจจัยสนับสนุนหลายด้าน
อัตราการบริโภคนมของคนไทย ยังมีแนวโน้มเพิ่มขึ้นตามมาตราฐานโภชนาการ
โดยภาพรวมที่ปรับตัวดีขึ้นเป็นลำดับ และในอนาคตบริษัทฯพยายามที่จะพัฒนาประสอทธิภาพ
การผลิตทั้งในด้านเทคโนโลยี การปรับปรุงคุณภาพผลิตภัณฑ์ให้ได้มาตราฐาน
ตลอดจนสามารถผลิตผลิตภัณฑ์ใหม่ๆ ที่มีความหลากหลาย การพัฒนารูปแบบผลิตภัณฑ์
การขยายช่องทางการจัดจำหน่ายต่อไปในอนาคต